22/02/2019 | Administración LocalMunicipal
Neda
Bases reguladoras e convocatoria de subvencións para a rehabilitación de edificios e vivendas na área de rexeneración e renovación urbana do ARI de Neda

A Xunta de Goberno Local deste Concello de Neda, en sesión ordinaria celebrada o día 11/02/2019 aprobou as bases reguladoras e a convocatoria de subvencións para a rehabilitación de edificios e vivendas na área de rexeneración e renovación urbana do ARI de Neda, dentro do Plan Estatal do aluguer de vivendas, a rehabilitación edificatoria e a rexeneración urbanas 2013 – 2016. anualidade 2017. O prazo para presentación de solicitudes será de tres meses a contar dende o día seguinte ó da publicación deste anuncio no BOP da Provincia da Coruña. Esta convocatoria regúlase polas bases que de seguido se reproducen: Estas bases teñen por obxecto regular a concesión das subvencións destinadas a financiar os gastos derivados das actuacións de rehabilitación dos edificios e vivendas dentro do ámbito definido da Área de Rexeneración e Renovación Urbana do conxunto histórico de Neda (A Coruña), con cargo ao convenio asinado polo Concello para tal obxecto, no marco do Plan estatal de fomento do alugamento de vivendas, a rehabilitación edificatoria, e a rexeneración e renovación urbanas 2013- 2016. A convocatoria realízase polo disposto nos acordos da Comisión Bilateral do día 26 de outubro de 2017, relativo á Área de Rexeneración e Renovación Urbana do conxunto histórico de Neda (A Coruña). Comunidade Autónoma de Galicia. Plan estatal de fomento do alugamento de vivendas, a rehabilitación edificatoria, e a rexeneración e renovación urbanas 2013- 2016 e de conformidade coa Ordenanza Municipal reguladora das axudas á rehabilitación de vivendas no ámbito de rexeneración e renovación urbana da área de rehabilitación integral do casco antigo da Vila de Neda, cuxo texto definitivo foi publicado no BOP da Coruña número 172, do día 10 de setembro de 2018 –en adiante, OMAR-, que é a norma de remisión fundamental desta convocatoria. A concesión de subvencións será en réxime de concorrencia, consonte cos criterios de selección dispostos no apartado 5 destas bases. Poderán ser beneficiarios das axudas quen reúna os requisitos establecidos no artigo 11 OMAR. As obrigas das persoas beneficiarias regúlanse no art.12 OMAR. A OMAR regula as actuacións subvencionables, que se describen no art.6; as condicións particulares das actuacións obxecto do Programa; os tipos de actuación, e as condicións que teñen que reunir os inmobles (arts.7 a 10). O Anexo da Ordenanza contén unha descrición máis pormenorizada da tipificación das actuacións. O Concello, en función da dispoñibilidade económica para as axudas, do número máximo delas que se poidan conceder e dos criterios de selección, determinará as actuacións subvencionables. O Concello aprobará unha selección previa de solicitudes candidatas a seren subvencionadas en función dos seguintes criterios: 1. Mellora das condicións de habitabilidade das vivendas e edificios (0-13 puntos): aquelas intervencións que melloran considerablemente as condicións de habitabilidade, para alcanzar ou aproximarse ás establecidas no Decreto 29/2010, de 4 de marzo, polo que se aproban as normas de habitabilidade de vivendas de Galicia.2. Condición social (3 puntos): considérase esta condición a das unidades familiares con renda das persoas físicas inferiores a 1.2 veces o IPREM calculado polo artigo 6.2. b do RD 233/2013, do 5 de abril, que regula o Plan Estatal de fomento do alugamento de vivendas, a rehabilitación edificatoria, e a rexeneración e renovación urbanas, 2013-2016, as persoas dependentes ou con discapacidade oficialmente recoñecida e as familias que as teñan ao seu cargo.3. Fixación de poboación na Área de Rehabilitación (0-3 puntos): aquelas intervencións que se realizan para favorecer a ocupación das vivendas ou edificios, ben polos propietarios ou ben por inquilinos. Priorizaranse as intervencións destinadas a ocupación das vivendas baleiras ou dos edificios non ocupados na súa totalidade.4. Presenza significativa da unidade de edificación no espazo público (0-3 puntos): valórase a capacidade de mellora da imaxe urbana e así fomentar a recuperación dos edificios do contorno. Unha vez obtidas as puntuacións e realizada a selección, pode resultar necesario o axuste das intervencións para obter un máximo aproveitamento das contías de subvención concedidas, ao que quedará obrigada a persoa beneficiara. Constitúe o orzamento protexido da actuación o custo total de todas as actuacións que se subvencionen segundo o previsto no artigo 26.3 do Real decreto 233/2013, do 5 de abril, que non poderá superar os prezos medios de mercado que correspondan para tales actuacións (art.13 OMAR). Sen prexuízo da posible incompatibilidade que legalmente fose aplicable en concorrencia coas axudas desta convocatoria, en ningún caso as subvencións concorrentes poderán ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actuación subvencionada, de conformidade co disposto polo artigo 17.3 da Lei 9/2007, de subvencións de Galicia. Deberá solicitarse, mediante impreso oficial normalizado, unha visita de inspección técnica previa á solicitude oficial das axudas. Os técnicos do Concello realizarán a visita para comprobar o estado da edificación e asesorar ao particular sobre as posibilidades de mellora e rehabilitación dos inmobles. Para os edificios que xa a fixeran con anterioridade non é necesario repetila, salvo que os Servizos Técnicos Municipais o consideren oportuno. As solicitudes se presentarán, en modelo normalizado, no rexistro do Concello ou por calquera dos medios previstos no artigo 38.4 da Lei 39/2015, do procedemento administrativo común das administracións públicas. Con carácter xeral as solicitudes deberán presentar a seguinte documentación xenérica: a) Se o promotor é unha persoa física;  Copia compulsada do Documento Nacional de Identidade do promotor e, de ser o caso, ademais, do DNI da persoa que posúa representación do promotor.  Orixinal ou copia compulsada do documento acreditativo da representación que posúa o promotor.  Copia compulsada do título de adquisición que acredite a propiedade por parte do promotor, acompañado de certificación literal de dominio e cargas expedido polo Rexistro da Propiedade. b) Se o promotor é unha persoa xurídica;  Copia compulsada do CIF da persoa xurídica, orixinal ou copia compulsada da escritura de constitución da entidade e da súa inscrición no Rexistro mercantil de ser o caso; do documento acreditativo da representación que o solicitante posúe da entidade así como o DNI do representante.  Copia compulsada do título de adquisición que acredite a propiedade por parte do promotor da actuación, acompañado de certificación literal de dominio e cargas expedido polo Rexistro da Propiedade.  Acreditación ou declaración responsable de que están debidamente constituídas, segundo a normativa que lles resulta de aplicación. c) Se o promotor/a é unha comunidade de propietarios, agrupación de comunidades, consorcios ou entes asociativos, se presentará:  Orixinal ou copia compulsada acreditativa da constitución da comunidade, da agrupación de comunidades, consorcios ou entes asociativos e do seu respectivo CIF.  Orixinal ou copia compulsada da representación coa que se actúe e do DNI do representante (presidente/s da comunidade ou órganos legais representativos).  Orixinal ou copia compulsada do acordo da comunidade de propietarios, agrupación de comunidades, consorcios ou entes asociativos, no que autorice a execución das obras e da solicitude de subvención, así como certificado da persoa titular da secretaría referente a ditos aspectos.  Relación de todas as persoas integrantes da comunidade, agrupación de comunidades, consorcios ou entes asociativos co NIF/CIF de cada propietario, referencia catastral de cada vivenda e local e copia compulsada dos títulos de dominio que acredite a propiedade dos posibles beneficiarios titulares das vivendas e locais, así como certificacións literais de dominio e cargas expedido polo Rexistro da Propiedade sobre todas as vivendas e locais do edificio.  En caso de ser solicitantes entidades ou comunidades que carezan de personalidade xurídica propia (comunidades de veciños, agrupación desas comunidades, etc) deberá achegarse declaración responsable na que conste expresamente o compromiso de execución da actuación subvencionable asumido por cada membro da entidade, así como o importe da subvención a aplicar a cada un deles.  Autorización do solicitante para que tanto o Concello de Neda como a Xunta de Galicia poidan reclamar toda a información necesaria, en particular, a de carácter tributario ou económico que fose legalmente pertinente para acreditar o cumprimento dos requisitos.  Calquera outra documentación que resulte necesaria e sexa requirida polo Concello de acordo co previsto no artigo 6 do Real decreto 133/2013 e os demais datos informativos que esixe o Ministerio no protocolo de información normalizado. Ademais, en calquera dos casos (persoa físicas, xurídicas ou comunidades /consorcios, etc) achegarase:  Declaración responsable das persoas beneficiarias das subvencións en que consten as axudas solicitadas ou concedidas para a mesma actuación, o importe da axuda solicitada ou obtida, así como a Administración, organismo ou entidade pública que concede a subvención.  Acreditación de que o beneficiario non está incurso nas prohibicións para a obtención da condición de beneficiaria sinaladas no art.10 da Lei 9/2007, do 13 de xuño, de subvencións de Galicia e o art.13 da Lei 38/2003, de 17 de decembro, xeral de subvencións. Tal acreditación poderá realizarse mediante testemuña xudicial ou certificación administrativa e, no seu defecto, mediante declaración responsable outorgada perante unha autoridade administrativa ou notario. Esta documentación terá que ser achegada de novo para solicitar o pagamento da axuda de xeito que estea actualizada a este momento.  Certificacións expedidas polas respectivas Administracións de que o que pretenda ser beneficiario está ao corrente dos pagos á Axencia Estatal de Administración Tributaria, á Tesouraría Xeral da Seguridade Social, á Consellería de Facenda da Xunta de Galicia e á Administración Local. No suposto de que non se dispuxese deste documento no momento da presentación da solicitude de subvención, a certificación deberá de presentarse, en todo caso, antes da proposta de resolución de concesión da subvención, consonte co disposto polo artigo 11. e) da Lei de subvencións de Galicia e o artigo 14.1. e) da Lei xeral de subvencións. Para a xustificación da condición social como criterio de avaliación das solicitudes, prevista no apartado 5.2b desta convocatoria, será necesario achegar os documentos oficiais acreditativos pertinentes xunto coa solicitude da axuda. En referencia ás obras para as que se solicita a axuda achegarase:  a) Informe de avaliación de edificios.- Os edificios incluídos nun ámbito deberán contar co correspondente informe de avaliación, sempre que sexa necesario segundo a lexislación vixente en materia de rehabilitación, rexeneración e renovación urbanas e demais lexislación que sexa de aplicación.  b) Proxecto ou memoria técnica redactados por técnico competente.- Nestes documentos expresaranse as obras que se van executar, a súa valoración, clasificándoas en capítulos segundo o disposto no artigo 26 do citado Real decreto 233/2013. O proxecto ou memoria técnica conterán os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar así como a referencia catastral da vivenda ou do edificio. A memoria valorada substitúe o proxecto de obras cando se trate de obras menores e, en todo caso, deberá estar asinado por técnico competente. Tanto no proxecto coma na memoria técnica, se é o caso, se conterá, ademais, o orzamento por partidas e xustificación de que as obras supoñen unha adaptación á normativa vixente.  c) Licenza ou comunicación previa e autorizacións sectoriais. Para a tramitación da cualificación provisional será necesaria a presentación da licenza, comunicación previa ou declaración responsable, de ser o caso, ou orde de execución e autorizacións sectoriais para a execución das obras.  d) Copia compulsada do título de división horizontal cando se trate de actuacións para realizar axustes razoables en materia de accesibilidade e/ou mellorar a calidade e sostibilidade do edificio ou edificios que acredite que estes suman, como mínimo, oito vivendas. Non será necesario achegar a copia da división horizontal cando no inmoble se acometan simultaneamente obras de conservación ou cando habiten persoas con discapacidade ou maiores de 65 anos, e así se acredite na solicitude. Poderán presentarse solicitudes no prazo de tres meses a contar dende o día seguinte á última publicación do anuncio e do texto desta convocatoria nos respectivos diarios oficiais. Para a aprobación inicial das axudas e a cualificación provisional, a execución das obras e a cualificación definitiva das actuacións, se seguirá o procedemento establecido no art.16 OMAR. As obras deberán executarse no prazo máximo establecido na cualificación provisional das axudas é, en todo caso, deberán estar rematadas e comprobadas con toda a súa documentación, antes do 30 de novembro do 2019. Os promotores das actuacións comunicarán o seu remate de acordo co previsto na cualificación provisional, por medio da documentación acreditativa da finalización de obra e, en todo caso, con data anterior ao 10 de novembro do 2019, de xeito que o Concello conte con tempo suficiente para realizar as comprobacións que figuran no art.16.2 OMAR. A tramitación do pagamento das subvencións e a súa denegación, revogación e reintegro se regula nos arts.17 e 18 OMAR. As contías máximas das citadas achegas, segundo figura no convenio e na Ordenanza reguladora, son as seguintes: Para un total de 48.849,34 €. O Concello establecerá, ademais, unha bonificación do 90% da cota que resulte do imposto sobre construción, instalacións e obras. Os datos das persoas solicitantes serán tratados de conformidade coa Lei 39/2015, do 1 de outubro, do procedemento administrativo común das administracións públicas, co Regulamento (UE) 2016/679, do Parlamento Europeo e do Consello do 27 de abril de 2016 relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos), así como a normativa estatal, en particular, a Lei orgánica 3/2018, do 5 de decembro, de protección de datos persoais e garantía dos dereitos dixitais. De conformidade co disposto polo artigo 14.1. ñ) da Lei 9/2007, de subvencións de Galicia, infórmase aos interesados da existencia do Rexistro Público de Subvencións. Para todo o non previsto nestas bases será de aplicación, ademais da Ordenanza Reguladora, a normativa que se contén no seu art.20. Neda, 19 de febreiro de 2019. O Alcalde, Asdo.: Angel Alvariño Saavedra.